  Майя Бывальцева Удмуртиысь гурт возёсъя но сиён-юонъя министр Ольга Абрамова Калуга улосвылын «Хлеб, ты – мир!» калыккуспо форумын удмурт дӥськутэн потӥз. Туспуктэмъёс мерлыко вотэсъёсын вӧлмизы. Потрбекооперацилэн форумез 19-22 куарусёнэ Россиысь этнографияя тужгес бадӟым «Этномир» паркын ортчиз. Удмуртиысь гурт возёсъя министерство но Удмуртпотребсоюз кичӧлтэмен элькунлэсь луонлыкъёссэ адӟытон амалэн возьматӥзы. Кызьы вераз министр 1-тӥ коньывуонэ журналистъёсын пумиськонын, айшон туж секыт вылэм, час но ӝыны ӵоже соин сылыны капчи ӧй вал. Ми Удмуртиысь лыктӥмы шуыса вераськомы ке, зэмзэ но возьматыны кулэ - ми Удмуртиысь, элькунмы трос йӧслыко ке но. <…> Асьмелэсь, улон интымылэсь аспӧртэмлыксэ возьматыны кулэ Ольга Абрамова, Удмуртиысь гурт возёсъя но сиён-юонъя министрТуспуктэмез адӟисьёс вазёнъёсын туж умой кылъёс гожъязы: «Данъяськиськомы сыӵе чебер но визьмо кышномуртэн!», «Тап-тап удмурт нылкышно кадь!», «Ми но синмаськыса учкиськом!», «Усто! Тӥни кыӵе милям Удмуртимы! Нош Ольга Викторовна, со мар ке но!!!».  Ольга Абрамова удмурт дӥськутэз Москваын «Зарни сӥзьыл» огъяросси адӟытонэ но дӥсяны малпа.  Тегъёс: Мерлык Лулчеберет Удмуртия Россия гуртвозёс удмуртъёс гуртвозёсъяминистерство ОльгаАбрамова  